Choćebuska zhromadźizna měšćanskich zapósłancow chce na swojim dźensnišim posedźenju jako prěnja komuna Braniborskeje wustawki wo spěchowanju serbskeje rěče a kultury wobzamknyć.
Choćebuz (SN/at). Aktualny braniborski serbski zakoń bě měšćanskemu zarjadnistwu delnjołužiskeje metropole z nastorkom, sej na tym zakładźe swójski zawjazk tworić. W zamołwitosći běrowa wyšeho měšćanosty Holgera Kelcha (CDU) su hač do januara trěbne předdźěła wukonjeli. Na to su w běhu štyrjoch tydźenjow wšitke wobdźělene gremije naćisk předłohi rozjimali. „Hač na jedyn wuběrk wšitke tamne jednohłósnje za to hłosowachu, zo měšćanski parlament předłohu wobzamknje“, rjekny Choćebuska społnomócnjena za serbske naležnosće Anna Kosacojc-Kozelowa. Runje pak we wuběrku za socialne, runostajenje a prawa mjeńšin běchu šesćo za naćisk, dwaj zapósłancaj so hłosa wzdaštaj.
szl_Latn szl_Latn